ลักษณะร้าน + บรรยากาศ 
ร้าน Moo Moo House เป็นร้านขายไอศครีมเล็กๆร้านหนึ่ง ที่เปิดเป็นแบบห้องๆ มีเมนูไอศครีมหลากหลายเมนูและของทานเล่นหลากหลายรายการให้ได้เลือกชิม
บรรยากาศภายในร้านจะน่ารักมากครับ เพราะภายในร้านจัดแต่งร้านด้วยโทนสีอ่อนๆ มี Prop. ตุ๊กตาน่ารักต่างๆวางไว้อย่างเรียงราย ภายในร้านแอร์เย็นสบาย ร้านสว่าง ถ่ายรูปได้เพลินๆเลย

ที่ตั้งร้าน
ร้านจะตั้งอยู่ในซอยทางเข้าหมู่บ้าน Windmill Park (โดยปากซอยจะอยู่ระหว่างวงแหวนบางนาไปกิ่งแก้ว)

เมนูเด่นและราคาโดยประมาณ
ที่ร้านจะมีเมนูเด่นไปไอศครีม โดยจะมีให้เลือกกินทั้งแบบซอล์ฟครีมและแบบเป็นถ้วยที่มีรสชาติต่างๆเช่นชาเขียว ช๊อคโกแลต เป็นต้น และยังมีของทอดทานเล่นให้เลือกสั่งด้วยนะ ราคาเริ่มต้นก็แค่ 25 บาทเท่านั้น

รสชาติอาหาร
วันนี้ผมได้กินไอศครีม 2 แบบคือซอล์ฟครีมสีขาว ตัวเนื้อไอศครีมนั้นจะเป็นเนื้อที่มีความอ่อนไม่ต่างจากซอล์ฟครีมทั่วไปมากนัก แต่รสชาตินั้นขอบอกว่าได้รสหวานอร่อยของนมมากๆ ส่วนตัวแล้วคิดว่าอร่อยกว่าที่ขายตามฟาสฟู๊สทั่วไปตามห้างด้วยนะ
และไอศครีมอีกแบบที่สั่งเป็นไอศครีมแบบถ้วย สั่งเป็นรสชาเขียว กินแล้วได้รสชาเขียวที่หวานอร่อยดี ตัวเนื้อไอศครีมก็เป็นเนื้อแน่น กินถ้วยนี้แล้วรู้สึกปริมาณและรสชาติกำลังอร่อยพอดีเลย ^^

สรุปโดยรวม (เต็ม 10)
ให้ 8.5 คะแนนครับ ชอบตัวร้านมากครับ เป็นร้านเล็กๆที่ทำออกมาได้อย่างน่ารักน่าเข้า และป้าเจ้าของร้านก็เป็นคนที่ดูใจดี เอาใจใส่ลูกค้า รู้สึกอารมณ์ดีเวลาได้กินร้านนี้มากครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  31 / 7 / 78
